**ԲՅՈՒՐԵՂԱՎԱՆ համայնք**

|  |  |
| --- | --- |
| **Համայնքի հաստիքներ** | **Ավագանու անդամներ** |
| **Համայնք(բնակավայր)** | **Միավորումից առաջ** | **Միավորումից հետո (ներառյալ բնակավայրերում առկա հաստիքների թիվը)** |
| **Հաստիք** |  **Հաստիք** |
| **Միավորված համայնքի անվանումը՝ ԲՅՈՒՐԵՂԱՎԱՆ** |  |  |  |
| 1. Քաղաք Բյուրեղավան
 | 22 | 36 | 15 |
| 1. Գյուղ Նուռնուս
 | 7 | 3․5 |  |
| 1. Գյուղ Ջրաբեր
 | 8 | 3․5 |  |
| **Ընդամենը** | **37** | **43** | **15** |

Համայնքապետարանի աշխատակազմում

* ***Ավելացել է՝***

համայնքային ծառայության մեկ հաստիքային միավոր՝ գլխավեր մասնագետ։

|  |
| --- |
| **Համայնքային ոչ առևտրային կազմակերպությունների հաստիքներ** |
| **Համայնք****(բնակավայր)** | **Միավորումից առաջ** | **Միավորումից հետո** | **Թվարկել և նկարագրել ՀՈԱԿ-ներում հաստիքներիավելացումը (պակասումը)** |
| **Միավորված համայնքի անվանումը՝****ԲՅՈՒՐԵՂԱՎԱՆ** |  |  |  |
| 1. Քաղաք Բյուրեղավան, որից՝
 | 96 | 139 |
| 1. Գյուղ Նուռնուս
 | 0 | 0 |
| 1. Գյուղ Ջրաբեր
 | 0 | 0 |
| **Ընդամենը** | **96** | **139** |

 Համայնքապետարանում գործում է քաղաքացիների սպասարկման գրասենյակ (ՔՍԳ), որի միջոցով իրականացվում է բնակչությանը մատուցվող հանրային ծառայությունների տրամադրումը: Գրասենյակը գործում է «Մեկ պատուհան, մեկ կանգառ» սկզբունքով՝ բնակչի համար ապահովելով հարմարավետ և որակյալ սպասարկում:

Բյուրեղավան համայնքում ներդրված է Համայնքային կառավարման տեղեկատվական համակարգի՝ (ՀԿՏՀ) խոշորացված համայնքի համար մշակված տարբերակը, որը հնարավորություն է ընձեռում համայնքի բնակավայրերում, վարչական ղեկավարների միջոցով քաղաքացիներին էլեկտրոնային եղանակով մատուցել գրեթե բոլոր այն ծառայությունները, որոնք տրամադրվում են քաղաքացուն՝ համայնքապետարան այցելելու դեպքում: Նման ծառայությունների թվին են պատկանում քաղաքացիների դիմումների ընդունումը, տարաբնույթ տեղեկանքների տրամադրումը, համայնքի ղեկավարի, վարչական ղեկավարների և ավագանու անդամների մոտ ընդունելության գրանցումը, գույքային հարկերի և վարձակալական վճարների գանձումը կամ դրանց առնչվող տեղեկանքների տրամադրումը: Եթե մինչև խոշորացումը, օրինակ, համայնքի կազմում ընդգրկված բնակայրերի բնակիչներն իրենց գույքահարկի կամ հողի հարկի վճարման կամ տեղեկանք ստանալու համար ստիպված էին այցելել այլ համայնք, ապա այսօր հնարավորություն ունեն դա իրականացնելու հենց իրենց բնակավայրում:

Համայնքապետարանն ունի պաշտոնական համացանցային կայք
(www.byureghavan-kotayk.am), ինչը մեծապես նպաստում է համայնքի ղեկավարի և ավագանու գործունեության հրապարականության, թափանցիկության և հաշվետվողականության ապահովմանը:

Համայնքում ապահովված է նաև ավագանու նիստերի և հանրային նշանակության այլ միջոցառումների առցանց հեռարձակումը համացանցում:

Բյուրեղավան խոշորացված համայնքի բյուջեի միջոցների հաշվին մարվել են.

1.Նախկին Նուռնուս համայնքում ՓՄՁ վարկավորման ծրագրով ձեռք բերված «Բելառուս» մակնիշի տրակտորի դիմաց 3,2 մլն դրամ՝ 2018 և 2019 թվականներին:

2. Ջրաբերի նախկին համայնքապետարանի կողմից ձեռք բերված աուդիտորական ծառայության դիմաց պարքը՝ 300,0 հազ. դրամ:

**Կապիտալ ծրագրեր**

|  |  |
| --- | --- |
| Մինչև խոշորացումը | Խոշորացումից հետո |
|  Բյուրեղավան բնակավայրում՝ քաղաքի պուրակի կառուցում (47,7 մլն. դր, որից՝ 2017թ. կատարվել է 13,6 մլն. դր),  Նուռնուս բնակավայրում՝ ՓՄՁ վարկավորման ծրագրով ձեռք է բերվել «Բելառուս» մակնիշի տրակտոր (7,0 մլն. դր, որից՝ 3,2 մլն դր. կվճարվի 2018-2019թթ.), Ջրաբեր բնակավայրում՝ կատարվել են համայնքի գեոդեզիական և քարտեզագրման աշխատանքներ (6,0 մլն. դր., որից 2 մլն դր. կվճարվի 2018թ.) |  1.Բյուրեղավան քաղաքի մշակույթի տան կապիտալ վերանորոգում՝ **50 200,2** հազ. դրամ: 2.Բյուրեղավան քաղաքի պուրակի կառուցապատում՝ **52 400,0** հազ. դրամ: 3.Ասֆալտապատում համայնքի բոլոր բնակավայրերում՝ **230 015,5** հազ. դրամ: 4.Բյուրեղավան համայնքի Բյուրեղավան քաղաքի Վազգեն Սարգսյան և Կոտայքի փողոցների հատման մասի պուրակի տարածքում հուշաղբյուրի կառուցում՝ **5 427,8** հազ. դրամ: 5.Քաղաքացիների սպասարկման գրասենյակի և սերվերների սենյակի վերակառում և վերանորոգում՝ **11 936,7** հազ. դրամ: 6.Նուռնուսի համայնքային կենտրոնի շենքի ձեռք բերում՝ **4 060,0** հազ. դրամ: 7.«Անդրանիկ Պետրոսյանի անվան Բյուրեղավանի քաղաքային պոլիկլինիկա» ՓԲԸ-ի շենքի վերանորոգում՝ **115822,4** հազ. դրամ: 8.Ջրաբեր բնակավայրում խմելու ջրի բարձր ճնշման ջրագծի և ՕԿՋ-ի կառուցում**՝ 174 522,8** հազ. դրամ: 9. Ջրաբեր բնակավայրում խմելու ջրի բարձր ճնշման ջրագծի և ներքին (բաշխիչ) ցանցի կառուցման ու վերակառուցման, դիտահորերի տեղադրման, ՕԿՋ-ի ու սանիտարական գոտու մետաղական ցանկապատի կառուցման աշխատանքներ՝ **5 910,45** հազ. դրամ: 10. Բյուրեղավան քաղաքի Մշակույթի տան շենքի հիմնանորոգում՝ **11 144, 0** հազ. դրամ: 11. Բյուրեղավան բնակավայրի ոռոգման համակարգի ներքին ցանցի կառուցում և վերանորոգում՝ 55 999,0 հազ. դրամ: 12. Հերոսների հիշատակի պուրակի կառուցում՝ **22 052,2** հազ. դրամ: 13. Բյուրեղավան քաղաքի 27, 28 և 31 շենքերի բակերի բարեկարգում՝ **46 281,6** հազ. դրամ: 14. Համայնքի ասֆալտապատման աշխատանքներ՝ **72 986,3** հազ. դրամ: 15. Բյուրեղավան քաղաքի մսուր-մանկապարտեզի նախագծի կազմում՝ **5 000, 0** հազ.դրամ՝ 16. Բյուրեղավան քաղաքի մարզադպրոցի նախագծի կազմում՝ **16 000,0** հազ. դրամ: 17. «Հավերժության» պուրակի կառուցում՝ **8 272,7** հազ. դրամ: 18. Մարզադպրոցի կառուցում`  **279 433,6** հազ. դրամ: 19. ԿԱՄԱԶ մակնիշի հատուկ աղբատար տրանսպորտային միջոցի ձեռք բերում՝ **37 000,0** հազ. դրամ: 20. «Անդրանիկ Պետրոսյանի անվան Բյուրեղավանի քաղաքային պոլիկլինիկա» ՓԲԸ-ի համար բժշկական սարքավորումների ձեռք բերում ՝ **19 815,0** հազ. դրամ: 22․ Փողոցային լուսավորության լամպերի ձեռք բերում՝ **982,0** հազ․ դրամ 23.Լուսացույցի ձեռք բերում և տեղադրում՝ **1 963,9** հազ․ դրամ 24. Բյուրեղավան քաղաքի 27 և 28 շենքերի կոյուղագծի կառուցում՝ **14 557,8** հազ․ դրամ: 25. Սալարկման աշխատանքներ` **21 002,9** հազ․ դրամ: |

2025 թվականին Բյուրեղավան համայնքում նախատեսվում է իրականացնել 4 սուբվենցիոն ծրագիր՝

«Բյուրեղավան բնակավայրի մարզադպրոցի կառուցման աշխատանքներ»,

«Բյուրեղավան համայնքի Բյուրեղավան քաղաքի ներհամայնքային ճանապարհների, բնակելի շենքերի բակերի բարեկարգման և ասֆալտապատման աշխատանքներ»,

 «Բյուրեղավան համայնքի Բյուրեղավան քաղաքի Սարալանջ թաղամասի 3-րդ փողոցի, Նուռնուս գյուղի 1-ին փողոցի և Ջրաբեր գյուղի 3-րդ փողոցի ու 3-րդ նրբանցքի սալարկման աշխատանքներ»,

 «Բյուրեղավան համայնքի Բյուրեղավան քաղաքի մանկապարտեզի բակի բարեկարգման աշխատանքներ»։

 «Բյուրեղավան համայնքի Բյուրեղավան քաղաքի Սարալանջ թաղամասի 3-րդ փողոցի, Նուռնուս գյուղի 1-ին փողոցի և Ջրաբեր գյուղի 3-րդ փողոցի ու 3-րդ նրբանցքի սալարկման աշխատանքներ»

Ծրագիրն իրականացվել է, աշխատանքներն ավարտվել են։

 2023-2024 թվականներին մարզադպրոցի կառուցման 1-ին փուլի աշխատանքներն ավարտվել են, 2-րդ վերջնական փուլն ընթացքի մեջ է։